tomron87/hebrew-wikipedia-sentences-corpus huggingface dataset:
בשנים 1960-1990 פרסם 24 ספרי שירה, רובם ככולם בהוצאת המחבר או בהוצאות קטנות ולא מוכרות.
מרבית שיריו הם שירים אסוציאטיביים קצרים, העושים שימוש בדמויות רבות של בעלי חיים כדימויים וכמטפורות.
שנים רבות נהג דהן לפרסם את שיריו בעצרות ובאירועים מרכזיים בתל אביב, באמצעות חלוקת דפים ומדבקות עליהם מודפסים השירים.
על כל דף או מדבקה מצוין שם העט "ד.
"שיר יפה, למד בעל פה 8 דקות".
דהן, אשר חילק בעצמו את השירים לכל המעוניין, לא היה מציג עצמו ככותב השירים.
בשירים ומשלים המתארים בעלי חיים דמויי אנוש התעלם דהן בכוונה מגודלם של היצורים במציאות.
למשל, באחד השירים תיאר יחסי מין בין פיל לבין יתושה.
דהן עסק גם בכתיבת מדע בדיוני, עוד בתקופה בה מעטים בישראל עסקו בסוגה זאת.
ספרו הראשון, "אפה של קלאופטרה" כולל את הסיפור "אלגוריה זורחת" ובו זוג צעיר ישראלי נכנסים למערה עמוקה בגליל ומגלים שבעצם הם בספינת חלל שהוטמנה שם בידי חייזרים לפני עשרות אלפי שנים.
הספינה ממריאה ולוקחת אותם אל עולם של יצורים מרובי ראשים החיים במערות מתחת לפני נשטח הלוהטים של השמש.
הסיפור "אפה של קלאופטרה", שנתן לספר את שמו, מתאר התפוצצות גרעינית תת-קרקעית אשר עוקרת את בריטניה ממקומה על כדור הארץ ומעיפה אותה אל החלל.
בריטניה נהפכת לעולם בפני עצמו, ירח חדש המקיף את כדור הארץ - ובעקבות זאת מתפצלים הבריטים לערי מדינה נפרדות היוצאות למלחמה זו נגד זו.
בסיפוריו ביטא דהן רעיונות חברתיים ופוליטיים שונים, ובמיוחד האיום של הנשק הגרעיני על עתיד האנושות.
דהן פרסם גם מספר ספרי פילוסופיה המורכבים ממספר רב של אפוריזמים, בני מספר שורות כל אחד.
ב." וייס הוא סופר, תסריטאי, מפיק ובמאי יהודי-אמריקאי.
וייס נולד בשיקגו, אילינוי שבארצות הברית, למשפחה יהודית.
הוא בוגר של אוניברסיטת וסליאן.
יש לו תואר שני בספרות אירית מטריניטי קולג' שבדבלין, עם תזה על "פיניגנז וייק" של ג'יימס ג'ויס, ובנוסף גם תואר שני בכתיבה יצירתית מ-Iowa Writers' Workshop.
יחד עם שותפו, דייוויד בניוף, הוא ידוע בתור היוצר, התסריטאי, המפיק, ולפעמים הבמאי של "משחקי הכס", סדרת פנטזיה טלוויזיונית שהיא עיבוד של HBO לסדרת הספרים "שיר של אש ושל קרח" מאת ג'ורג' ר.
רומן הביכורים שלו "Lucky Wander Boy", שיצא לאור בשנת 2003, סובב סביב משחקי וידאו.
ב-2017 כתב ושיחק בפרק אחד בסדרה הקומית "פילדלפיה זורחת" בתור מציל בבריכה ביחד עם עמיתו למשחקי הכס, דייוויד בניוף.
בשנת 2022 לקח חלק בכתיבת והפקת הסרט "שליטי המטאל" שביים פיטר סולט עבור שירות הזרמת המדיה נטפליקס.
וייס נשוי לאנדראה טרוייר, ולהם שני ילדים.
ברנהם ושות' הייתה בשיקגו, אילינוי, אשר פעלה בשנים 1891–1912. כיורשת של , השם שונה לאחר שג'ון ולבורן רוט מת ב-1891. רוט היה האדריכל היועץ הראשי של התערוכה הקולומביאנית העולמית (1983).
לאחר מותו של רוט, דניאל הדסון ברנהם לקח את התואר הזה יחד עם התפקיד של ראש הבנייה.
ברנהם ושות' המשיכו לקבל הזמנות תכנון.
הפרויקטים כללו את בבפאלו, ניו יורק, פיקוח על השימור והרחבת בשיקגו בין השנים 1893 ל-1914, תכנון ובניית בניין סילברסמית', כיום במרכז העסקים הראשי של שיקגו, בשנות ה-90 המאוחרות, תחנת פנסילבניה בפיטסבורג (1903), באל פאסו (1906), בוושינגטון הבירה (1907) ו בשיקגו (1907).
בשנים 1894–1895 היה ברנהם נשיא המכון האמריקאי לאדריכלים (AIA) והתבקש לערוך תוכניות לערים: וושינגטון די.
(1909) הייתה תוכנית תכנון ערים לעיר שיקגו.
התוכנית שמרה על שמורות יער לאורך ובסמוך לגדת האגם של העיר, כדי להבטיח את שימורן במקרה של התפוצצות אוכלוסין.
כאשר ברנהם מת ב-1912 החברה הועברה לעובד מהימן ותיק, אשר מאוחר יותר שינה את השם ל.
חוף אילת (דואר צבאי חוף אילת) הוא סרט קולנוע ישראלי, קומדיית סלפסטיק משנת 1989 בבימוי דובי גל ובהפקתו של דורון ערן.
לצד דובי גל כיכבו בסרט אילנה שושן, נתן נתנזון, ליאורה גרוסמן ודרור טפליצקי.
גרשון פנחסי (דובי גל) הוא בעל מוסך שרוצה לצאת עם המאהבת שלו אתי (אילנה שושן) לחופשה במלון באילת.
כדי לצאת לחופשה הוא משקר לאשתו רותי (ליאורה גרוסמן) ואומר שעליו לצאת למילואים ברמת הגולן.
אשתו מאמינה לתרמית ומנצלת את ההזדמנות לצאת עם המאהב שלה אפי (נתן נתנזון) אף היא לאילת.
במקריות שני הזוגות מתאכסנים באותו מלון בחדרים סמוכים.
גרשון שמגלה את אשתו עם המאהב מנסה כנקמה לרצוח אותו במספר דרכים שלומיאליות.
דרור טפליצקי - פאצ'ו, עוזרו של גרשון
ירון לוי סבג - מנחה במלון
חלק מהצילומים של הסרט צולמו במלון המלך שלמה באילת.
השחקן ירון לוי סבג שהיה אז בתחילת דרכו ניהל צוות בידור במלון והופיע בקטע קטן מאוד של הסרט בתור מנחה במלון.
מלבד הקרנתו בבתי הקולנוע, הוקרן הסרט גם במתנ"ס ראש העין בפני ילדים בגילאי 3 עד 10. בעקבות ההקרנה פנו עשרות הורים לחבר המועצה המקומית, חנניה צפר (ש"ס), והביעו בפניו מחאה על כך שהסרט כולל קטעים שבהם מופיעה אילנה שושן בעירום.
צפר פנה בכתב לשר הפנים אריה דרעי וטען כי הקרנת הסרט פוגעת ברווחתם הנפשית של הילדים.
עוד ציין כי אין לאפשר הקרנת סרטים במתנ"סים כל עוד אינם מיישמים את הנחיות הגבלת הגיל לצופים.
בנוסף פנה צפר למשטרה וביקש לפתוח בחקירה בנושא.
דונלד מייקל תומאס שהיה מוכר כד"מ תומאס (D.M.
Thomas) היה סופר, משורר, מתרגם ומחזאי בריטי.
נולד בעיירה קַרנקי שבמחוז קורנוול, אנגליה, צאצא לכורי בדיל.
בנעוריו היגרה משפחתו לאוסטרליה, אך הוא חזר לאנגליה לשירות החובה בצבא.
תומאס למד ספרות אנגלית באוניברסיטת אוקספורד, לימד במכללת הֶרֶפֿוֹרד לחינוך וכיהן בה כראש המחלקה לספרות עד לסגירת המכללה ב-1978. במרוצת השנים פִרסם דברי שירה וסיפורת פרי עטו.
תומאס התפרסם מאוד בספרו מ-1981, "המלון הלבן" , שלִבּוֹ בטבח באבי יאר.
מלבד שירה וסיפורת חיבר גם ספרי עיון, בהם ביוגרפיה של אלכסנדר סולז'ניצין.
יצירותיו תורגמו לשפות רבות, בהן עברית.
בשירותו הצבאי בשנות ה-50, בשיאה של המלחמה הקרה, למד רוסית.
ידיעת השפה ועניינו בתרבות ובספרות הרוסית באו לביטוי בשורת תרגומים שיצר בשנות ה-80 משירת אלכסנדר פושקין, אנה אחמטובה ויבגני יבטושנקו.
תומאס התגורר מאז 1987 בטרורו שבמחוז קורנוול.
ספרו האחרון, "איש הקורונה: יומן בדיוני מחורז בשנת המגפה" (Corona Man: A Fictional Verse Journal in the Plague Year), ראה אור בחודש יולי 2020.
מספריו שתורגמו לעברית: המלון הלבן (בתרגום מאיר ויזלטיר, הוצאת זמורה-ביתן, 1983),
החלילנית (בתרגום דבורה נגבי-מנשהוף, זמורה-ביתן, 1990),
אררט (בתרגום דבורה נגבי-מנשהוף, זמורה-ביתן, 1992),
סנונית (בתרגום חיים תדמון, זמורה-ביתן, 1993),
תמונות בתערוכה (בתרגום צילה אלעזר, ספרית מעריב, 1993).
גליל מערבי היא מיני-סדרה ישראלית ששודרה בערוץ 2 (בשידוריה של הזכיינית טלעד) בשנת 2001 וכללה 6 פרקים.
הסדרה מבוססת על ספרה של גלילה רון־פדר-עמית.
המעבר לגליל המערבי מחולל תפנית בחייו של ארי קציר (יהודה לוי).
בגיל 17, ובהשפעת הנוף והמרחבים, הוא מרגיש חזק ובוגר ללכת בדרך אחרת, גם אם זו אינה עונה על הציפיות של אמו האלמנה (חגית דסברג) ועל דרישות החברה.
במקום להשתלב בחברת בני גילו, ארי בוחר לעבור במפעל ולהיות שותף בייצורו של רובוט ישראלי חדש.
במקום להיענות לחיזוריה של הנערה המקובלת, הוא בוחר בזו שגם היא נחושה להגשים את עצמה בדרך פרטית משלה.
וכאשר המפעל נקלע למשבר, בגלל פרשה מסתורית של ריגול תעשייתי, ארי חש כי למרות גילו הצעיר יש לו אחריות, והוא אינו שוקט עד שהתעלומה מפוענחת והאשמים נדרשים לתת את הדין.
הסדרה מספרת את התבגרותם ואהבתם של נער ונערה, שבגלל שונותם ועצמאותם נאלצים לנהל מאבק עיקוש נגד הדעות הקדומות המושרשות בסביבתם.
עד שהם מוכיחים את צדקת דרכם.
שחקנ/יתתפקידיהודה לויארי קצירימית סולרותםלוסי דובינצ'יקמעייןחגית דסברגמיכל קצירדן תורג'מןאילןמשה בקרמיכהחן אלוןפיניאדם אבולעפיהערןחגית סטריקובסקיקרןבועז גור לביאיוני
דאבור שוקר (קרואטית: Davor Šuker; נהגה: ; נולד ב-1 בינואר 1968 ביוגוסלביה) הוא כדורגלן עבר קרואטי.
שוקר שיחק בעמדת החלוץ במספר מועדונים ברחבי אירופה, היה למלך השערים במונדיאל 1998 והוא הכובש המצטיין בכל הזמנים של נבחרת קרואטיה בכדורגל עם 45 שערים.
שוקר החל את הקריירה ב-1984 בקבוצה מקומית, ועבר לדינאמו זגראב ב-1989. לאחר שהרשים בליגה היוגוסלבית הראשונה, ערך את הופעתו הבינלאומית הראשונה בנבחרת יוגוסלביה בשנת 1990 נגד רומניה.
ב-1991, בדיוק לפני שמלחמת יוגוסלביה פרצה, שוקר שיחק בשני משחקים בנבחרת יוגוסלביה בכדורגל, שם הוא כבש את השער הבינלאומי הראשון שלו.
ב-1991 עבר למועדון הספרדי סביליה.
שנה אחר כך, לאחר שקרואטיה הכריזה על עצמאותה, זומן לנבחרת קרואטיה.
אחרי שכיכב בטבלת מלך השערים בספרד, הבקיע שוקר שלושה שערים לזכות קרואטיה ביורו 96.
ב-1996 עבר שוקר לריאל מדריד, ושם זכה בתואר משמעותי ראשון.
הוא זכה באליפות ספרד ב-1997 ובליגת האלופות ב-1998. בסוף העונה המוצלחת הזו, זכה בתואר נעל הזהב במונדיאל 1998 לאחר שכבש שישה שערים.
שוקר עבר לארסנל ב-1999. לאחר מכן, שיחק גם בווסטהאם יונייטד ובמינכן 1860.
שוקר סיים את הקריירה שלו עם 46 שערים בינלאומיים, 45 מהם לזכות קרואטיה, והוא מוביל בטבלת מלך השערים של הנבחרת בכל הזמנים.
בנובמבר 2003, במסגרת פרסי היובל של אופ"א, נבחר לכדורגלן הזהב של קרואטיה.
כמו כן הוא נבחר על ידי פלה לאחד מ-125 שחקני הכדורגל החיים הטובים בעולם במרץ 2004.
נכון לשנת 2005 הוא מנהל עסק פרטי: "האקדמיה לכדורגל של דאבור שוקר" בזאגרב, קרואטיה.
ב-2010 נחשף צילום של שוקר מניח זר פרחים וחולק כבוד על קברו של פושע המלחמה הנאצי אנטה פאבליץ' מתקופת משחקו בריאל מדריד בשנת 1996. בתגובה אמר
דאב אינקורפורשיין (dub inc, dub incorporation) היא להקת רגאיי צרפתית שמנגנת רגאיי-דנסהול ודאב.
הוקמה בשנת 1997 בעיר סנט אטיין שבצרפת.
מוזיקת הלהקה מושפעת מסגנונות שונים, בכללם מוזיקה ערבית בשל העובדה שחלק מחבריה הם בני מהגרים.
ללהקה 4 אלבומים והיא הופיעה ברחבי אירופה.
אקים "בושקור" מריג'ה (Hakim "bouchkour" Meridja) - שירה, כלי הקשה.
אורלין "קומלאן" זוהו (Aurélien "Komlan" Zohou) - שירה, כלי הקשה.
פרדריק פיירון (Frédéric Peyron) - קלידים.
מוריץ פון קורף (Moritz Von Korf) - גיטרה בס, כלי הקשה.
ז'רמי גרז'ואה (Jérémie Gregeois) - גיטרה מובילה.
אידיר דרדיש (Idir Derdiche) - קלידים
גרגורי "זיגו" מברידוראקיס (Grégory "Zigo" Mavridorakis) - תופים.
בעבר היו חברים בלהקה גם מתייה גראנז'ון, עבד-א-נור חנוסי וז'רום מומי.
בספורט, דאבל (Double) הוא זכייה של קבוצת ספורט בשני התארים המרכזיים באותה המדינה בעונה אחת, לרוב אליפות הליגה הבכירה והגביע העיקרי במדינה.
בכדורגל הישראלי, קבוצה זוכה בדאבל על ידי זכייה באליפות ליגת העל בכדורגל וזכייה בגביע המדינה בכדורגל.
הקבוצה הראשונה שהצליחה לעשות את זה היא דווקא קבוצה זרה, קבוצת הכדורגל של המשטרה הבריטית שהתחרתה בתקופת המנדט, זכתה באליפות המאורגנת הראשונה של עונת 1931/1932, ובגביע של אותה העונה (הגביע הארץ-ישראלי של 1932).
הקבוצה העברית הראשונה שהצליחה לעשות את הישג זה הייתה הפועל תל אביב, אשר זכתה באליפות ובגביע בעונת 1933/1934. מאז הצליחו לזכות בדאבל 4 קבוצות נוספות.
הקבוצה המובילה את טבלת הזכיות בדאבל היא מכבי תל אביב, אשר זכתה בו 7 פעמים.
בכדורסל הישראלי, קבוצה זוכה בדאבל על ידי זכייה באליפות ליגת העל בכדורסל וזכייה בגביע המדינה בכדורסל.
בליגת הגברים רק שתי קבוצות הצליחו לזכות בדאבל והן מכבי תל אביב אשר עשתה זאת 36 פעמים (לראשונה בעונת 1955/1956 והאחרונה בעונת 2020/2021), והפועל תל אביב אשר עשתה זאת פעם אחת בעונת 1968/1969.
בכדוריד הישראלי, קבוצה זוכה בדאבל על ידי זכייה באליפות ליגת העל בכדוריד וזכייה בגביע המדינה בכדוריד.
הראשונה שהצליחה לעשות את הישג זה היא הפועל רמת גן, אשר זכתה בליגת העל ובגביע המדינה בעונת 1969. מאז הצליחו לזכות בדאבל 7 קבוצות נוספות.
הקבוצה המובילה את טבלת הזכיות בדאבל היא הפועל ראשון לציון, אשר זכתה בו 12 פעמים.
בכדורעף הישראלי, קבוצה זוכה בדאבל על ידי זכייה באליפות ליגת העל בכדורעף וזכייה בגביע המדינה בכדורעף.
הראשונה שהצליחה לעשות את הישג זה היא הפועל עין שמר, אשר זכתה בליגת העל ובגביע המדינה בעונת 1959/1960. מאז הצליחו לזכות בדאבל 9 קבוצות נוספות.
הקבוצה המובילה את טבלת הזכיות בדאבל הם הפועל המעפיל והפועל מטה אשר, אשר זכו בו 11 פעמים.
מספר רב של קבוצות זכו בדאבל.
להלן הקבוצות אשר עשו זאת 10 פעמים או יותר (נכון לאחר עונת 2017/2018):
דָּאבוֹס היא עיר בקנטון גראובינדן, שבמזרח שווייץ, בקרבת הגבול עם אוסטריה.
העיר נחשבת לגבוהה ביותר באירופה.
ליד העיר זורם נהר לנדוואסר.
דאבוס ידועה בעיקר בזכות כנס הפורום הכלכלי העולמי הנערך בה מדי שנה מאז 1971, ואתר הסקי הגדול שסביבה, המשותף לה ולעיירה קלוסטרס (Klosters).
עוד מתקיימים בעיר טורניר ההוקי קרח גביע שפנגלר וכנסים נוספים הנערכים במרכז הקונגרסים, בו מתכנס הפורום הכלכלי העולמי.
דאבוס מוכרת גם בשל ספרו של תומאס מאן "הר הקסמים" שעלילתו מתרחשת בפסגת ההר המושלג בדאבוס.
דאבוס התחרתה על אירוח אולימפיאדת החורף של 1928 אך המשחקים התקיימו בסופו של דבר בסנט מוריץ הסמוכה.
מעל מאה שנים קיים בנין קהילה יהודית בשם "אתניא" במקום בית כנסת, מקווה, ובית מרפא.
עד מלחמת העולם השנייה שימש לחולי שחפת, בהמשך ארגונים שונים לחולי עור ונשימה הפעילו את המקום לסירוגין.
בדאבוס נפתחה ישיבה גבוהה חסידית החל מתקופת הקורונה, מחודש אייר תש"פ.
בישיבה, בראשות הרב אליהו חיים שטרנבוך,הרב שמואל שפירא והרב מיכאל אריה רנד, בה למדו כ-70 תלמידים, בעיקר מאירופה.
הישיבה התקיימה במלון קרסטה, ולאחר מכן הישיבה נסגרה.
בימי חודש אב (בין הזמנים) נופשים בעיר אלפים רבים של חרדים, בעיקר מבלגיה אנגליה וישראל.
בזמן זה מתקיימים מספר בתי כנסת, מנינים רבים ושיעורי תפילה, וגם מכירת אוכל לשבת.
מחוץ לדאבוס קיים בית עלמין יהודי.
דאב או דאף היה מלך סקוטלנד משנת 962 לערך ועד מותו.
על פי ה"דואן אלבאנאך" דאב כונה "הנסער" (בגאלית סקוטית: Dén – "דֶן") ועל פי "דברי ימי מלכי אלבה" כונה דאב "השחור".
דאב היה בנו של מלקולם הראשון (מאל קולום מק דמונייל).
ספרים בני זמנו של דאב אינם מציינים פרטים רבים אודותיו, למעט העובדה שעלה לשלטון לאחר מותו של אינדלף בשנת 962.
ג'ון מפרדון (מקור מאוחר יותר) מספר פרטים רבים נוספים אודות מלכותו, הכוללים עלילות של שימוש בכישוף ובגידה.
היסטוריונים מודרניים סבורים שאין כל בסיס היסטורי לתיאורים אלה של ג'ון מפרדון.
"דברי ימי מלכי אלבה" מתארים קרב בין דאב לבין קולן, בנו של אינדלף, על פי דברי הימים דאב ניצח בקרב, אולם גורש מהממלכה.
ישנה סברה לפיה אבן סואנו הסמוכה לפורס היא מצבה שהוקמה לזכרו של דאב על ידי אחיו קנת השני.
בנו היחיד של דאב, קנת השלישי מלך בשנת 997.
צאצאיו של דאב (משפחת מקדאב או מקדאף) נשאו בתואר מורמאר פיף עד שנת 1371.
דאבל ביי הוא פרוור בסידני, המנוהל על ידי מועצת וולהרה.
דאבל ביי הוא פרוור על שפת מפרץ ג'קסון, כ-4 ק"מ מזרחית ממרכז העסקים הראשי של סידני.
הפרוור גובל ממזרח בדרלינג פוינט וממערב בפוינט פייפר, מצפון במפרץ ומדרום בוולהרה ובאדג'קליף.
הפרוור קיבל את שמו מצורת המפרצון בצפונו: המפרצון תחום בין לשונות האדמה של פוינט פייפר ודרלינג פוינט, עם לשונית קטנה במרכזו המחלקת אותו לשני חצאים.
חציו המזרחי לעיתים נקרא מפרצון בלקבורן.
הפרוור כולל תחנה על קו המעבורת מסירקולר קווי, המשמש כנתיב תחבורה ראשי.
ההתיישבות הראשונה באזור דאבל ביי החלה במהרה לאחר תחילת ההתיישבות האירופאית ב-1788. מרבית היושבים באזור הפרוור היו דייגים שפרנסתם הייתה דייג במפרץ ג'קסון הסמוך.
החוות המקומיות גידלו בקר וגידולי ירקות (בעיקר חסה), והאזור החקלאי התפשט דרום מזרחה, לכסות את הפרוורים הסמוכים.
דאבל ביי הוא פרוור מגורים המאופיין ברמה סוציו-אקונומית גבוהה, עם מחיר נדל"ן חציוני לבתים צמודי קרקע מעל ל-2 מיליון דולר אוסטרלי.
בזכות אוכלוסיית הפרוור הוא רכש את הכינוי דאבל פיי (Double Pay, מילולית תשלום כפול) בפי האוכלוסייה המקומית.
האזור המסחרי העיקרי בפרוור נמתח לאורך דרך אולד הד הישנה והרחובות המצטלבים בה, קרוס, נוקס וביי.
בתי העסק המקומיים כוללים מלונות בוטיק, מסעדות, בתי קפה וחנויות יוקרה.
ויליאם קלהון הבן , ידוע גם בשם הבמה דאב סי (WC ,Dub C), הוא ראפר ושחקן קולנוע אמריקאי, מהחוף המערבי.
נולד בטקסס, ועבר בגיל צעיר ללוס אנג'לס.
הוא התחיל כראפר ב-Low Profile, ולאחר מכן ייסד את הלהקה WC and the Maad Circle.
בהמשך התחיל בקריירת סולו שבה הוא הוציא לאור ארבעה אלבומים ובמקביל הצטרף לסופרגרופ Westside Connection עם חבריו מאק 10 ואייס קיוב.
דאב סי התחיל את הקריירה המוזיקלית שלו עם ההרכב Low Profile.
הלהקה הוציאה לאור את האלבום "We're in This Together" ב-1989. לאחר מכן הוא הקים את הלהקה WC and the Maad Circle, יחד עם הראפרים: קוליו, Sir Jinx ו-DJ Crazy Toones.
הלהקה הוציאה לאור שני אלבומים: "Ain't a Damn Thang Changed" בשנת 1991 ו-"Curb Servin" ב-1995.
בשנת 1998 הוציא לאור דאב סי את אלבום הסולו הראשון שלו, "The Shadiest One", שהגיע למקום ה-19 במצעד בילבורד 200 ולמקום השני במצעד אלבומי ה-B&R /היפ הופ של בילבורד.
השירים "Better Days" ו-"Just Clownin" מהאלבום נחשבו כלהיטי R&B מתונים.
ב-12 בנובמבר 2002 דאב סי הוציא לאור את אלבומו השני "Ghetto Heisman", שבו הוא ארח את האמנים: אייס קיוב, סנופ דוג, נייט דוג, סקארפייס, מאק 10 ובוץ' קסידי.
האלבום זכה להצלחה נמוכה יותר מאשר אלבום הסולו הראשון של דאב סי והגיע למקום ה-46 במצעד בילבורד 200 ולמקום ה-7 במצעד אלבומי הB&R /היפ הופ של בילבורד.
ב-2007 דאב סי הוציא לאור את אלבומו השלישי "Guilty by Affiliation" תחת חברת התקליטים של אייס קיוב Lench Mob Records.
באלבום דאב סי אירח את האמנים: אייס קיוב, דה גיים, סנופ דוג ובוץ' קסידי.
ב-8 במרץ 2011 הוציא לאור דאב סי את אלבומו הרביעי "Revenge of the Barracuda", האלבום כלל את הראפרים אייס קיוב, דאז דילינגר, Young Maylay ו-Kokane.
ב-2012 דאב סי התארח בשיר "Jetlag" של הראפר הדני L.O.C וגם התארח בשיר " Still Westsidin'" של הזמרת Vicky Chand's.
ב-1996 דאב סי יסד את הלהקה Westside Connection יחד עם חבריו אייס קיוב ו-מאק 10. ב-1996 הלהקה הוציאה לאור את האלבום "Bow Down", האלבום הגיע למקום השני במצעד בילבורד 200 והגיע בנוסף לאלבום פלטינום.
הסינגל "Bow Down" מהאלבום הגיע למקום ה-21 במצעד בילבורד הוט 100. ב-2003 Westside Connection הוציאו את האלבום השני והאחרון שלהם Terrorist Threats, שהגיע למקום ה-16 במצעד בילבורד 200 והגיע לאלבום זהב, כאשר נמכרו 679 אלף עותקים.
הסינגל "Gangsta Nation" מהאלבום, שבו התארח הראפר נייט דוג, הגיע למקום ה-33 במצעד בילבורד הוט 100 ולמקום ה-22 במצעד שירי הR&B/היפ הופ הכי חמים של בילבורד.
דויד מיריה מדרנו (בספרדית: David Myrie Medrano; נולד ב-1 ביוני 1988), הידוע כדאב מיריה, הוא כדורגלן עבר קוסטה ריקאי ששיחק בעמדת המגן.
לזכותו 24 הופעות בנבחרת קוסטה ריקה.
מיריה החל את הקריירה שלו בקבוצה הספרדית קדיס.
ב-2008 עבר למולדתו קוסטה ריקה שם שיחק בקבוצות פונטרנס ואלחואלנסה.
ב-2009 עבר לשיקגו פייר מליגת ה-MLS אך לא שיחק בשורותיה.
בנובמבר 2009 נבחר בדראפט לפילדלפיה יוניון בה שיחק משחק אחד.
הוא עבר לקבוצת ילדותו לימון לפני שנמכר לפרדריקסטד ב-2011 כמחליפו של כריסטיאן גמבואה.
ב-2016 עבר לסן קרלוס ולאחר כמה משחקים לדפורטיבו סאפריסה.
מיריה שותף במספר נבחרות נוער של קוסטה רקה ומשנת 2010 הוא חבר בסגל נבחרת .
מיריה הוא אחיו הצעיר של כדורגלן נבחרת קוסטה ריקה רוי מיריה, ודודו של כדורגלן הנבחרת בהווה קנאי מיריה.
דאב אוליביה קמרון היא שחקנית, זמרת אמריקאית, וגם הידועה בעיקר בשל גילומן של הדמויות ליב ומאדי מהסדרה של ערוץ דיסני "ליב ומאדי".
היא גם מוכרת מהסרטים המקוריים של ערוץ דיסני – "קלאוד 9", בתור קיילה מורגן, ו"היורשים" בתור מאל, בתה של מליפיסנט.
נולדה בסיאטל שבוושינגטון בשם קלואי סלסט הוסטרמן לבוני וולאס ופיליפ אלן הוסטרמן.
היא גדלה בביינברידג' איילנד, וושינגטון.
אביה התאבד בשנת 2011 כשהייתה בת 15. שינתה את שמה לדאב כיוון שאביה קרא לה כך והיא רצתה להפוך את שמה ליותר אישי.
בגיל 8 החלה לשחק בתיאטרון הקהילתי.
כשהייתה בת 14 משפחתה עברה ללוס אנג'לס, ארצות הברית, שם היא שרה במקהלה של בית הספר התיכון "ברנק".
קמרון היא חצי צרפתייה ומדברת צרפתית שוטפת, היא גרה שנים רבות בצרפת.
היא הצהירה שעברה בריונות והייתה קורבן לאלימות בבית ספרה, החל מכיתה ה' ועד סוף התיכון.
למרות זאת, נשארה ממוקדת בחלום שלה להצליח בתחום הבידור ואמרה "אני מאוד מתלהבת להיות שחקנית וזמרת".
בשנת 2012, לוהקה לסדרה של ערוץ דיסני בשם "Bits and Pieces" ("חלקים וחתיכות") בתפקיד אלנה.
בסופו של דבר הסדרה הפכה ל"ליב ומאדי" והיא קבלה תפקיד ראשי כפול (בתור ליב ומאדי).
שידור הסדרה החל ב-19 ביולי 2013. במהלך הסדרה הוציאה כמה שירים כמו "Better in Stereo" (שיר הפתיחה של הסדרה), קאבר לשיר "On Top of the World" של הלהקה "Imagine Dragons".
בפברואר 2014 אישרה את הדיווחים על התחלת הקלטת האלבום שלה.
הסינגל הבא של דאב נקרא "Count Me In" ויצא ב-3 ביוני 2014. (בנוסף השיר הופיע בסדרה "ליב ומאדי").
ב-2015 שיחקה בסרט "משימה סוף" בתפקיד ליז לארסון, לצד היילי סטיינפלד, סופי טרנר, ג'סיקה אלבה וסמואל ל.
ב-2015 הקימו קמרון וראיין מקארתן להקה בשם "The Girl and the Dreamcatcher" ("הילדה ולוכד החלומות").
ב-1 באוקטובר 2015 הם שחררו את שירם הראשון, "Written in the Stars".
לאחר מכן החלה לשחק בסרט המקורי של ערוץ דיסני – "היורשים".
ב-18 במרץ 2016 הוציאה קאבר לשיר "Genie in a Bottle" שמבוצע במקור על ידי כריסטינה אגילרה.
בנוסף היא שיחקה את דמותה של סופי במחזמר "מאמה מיה!".
בשנת 2018 שיחקה בתפקיד חוזר בעונה החמישית של סדרה הפעולה "סוכני S.H.I.E.L.D.", וביצעה הופעות אורח בסדרה "אנג'י טרייבקה" ובטלנובלה הארגנטינאית "סוי לונה".
בנוסף באוקטובר 2019 יצא הסרט "היורשים 3" בכיכוב דאב בתפקיד מאל.
באותה השנה קמרון קיבלה את התפקיד של שר הורוביץ במחזמר "קלולס" המוצג באוף ברודוויי, המבוסס על סרט פופולרי באותו השם.
ב-20 בפברואר 2020, פרסמה כי לוהקה לסרט חדש בשם "Issac" בבימוי ג'וש ובר בתפקיד ראשי.
בשנת 2021 נודע כי קמרון עתידה לככב לצד יאנה פרו וקלואי בנט בסדרת לייב אקשן של The CW המבוססת על "בנות הפאוור פאף".
קמרון חתומה בקולומביה רקורדס והוציאה שבעה סינגלים.
קמרון הצהירה שהיא ביסקסואלית, אבל במאי 2021, אמרה שהיא מרגישה שקוויר היא הדרך המדויקת ביותר לתאר את המיניות שלה.
היא גם מזדהה כפמיניסטית קמרון הייתה במערכת יחסים עם הכוכב מהסדרה שלהם "ליב ומאדי", ראיין מקארתן, מאוגוסט 2013 עד 2016. הם הודיעו על אירוסיהם ב-14 באפריל 2016, אך הקשר הסתיים באוקטובר 2016.
מ-2023 היא נמצאת בזוגיות עם הזמר האיטלקי וסולן להקת מונסקין, דמיאנו דוד.
במאי 2022, קמרון שיתפה קמרון בעמוד האינסטגרם שלה על התמודדותה עם דיכאון ודיספוריה.
בינואר 2026 הכריזה שהיא מאורסת לזמר דמיאנו דוד, דרך חשבון האינסטגרם שלה.
+שנהסרטתפקידהערות2015משימה סוףליז לרסוןMonsterville: Cabinet of Soulsבת'2018גדולה מהחייםבקה קוטר2019אנגרי בירדס - הסרט 2אלהדיבוב2022תוכנית נקמה (אנ')קנזס סיטיGood Mourningאוליב2024Love Me DeadקאסיTBAField Notes on Love
דאב היא מחווה גופנית הכוללת הרכנת ראש לתוך המרפק, ופשיטת הזרוע השנייה, בתנועה המזכירה את כיסוי האף בעת התעטשות.
הדאב צבר פופולריות בסוף שנת 2015, לאחר ששחקן ה-NFL קאם ניוטון רקד דאב לאחר שהבקיע טאצ'דאון במשחק מול טנסי טייטאנס.
מאז הפך למחוות ניצחון או שמחה.
מקורו של הדאב בסצנת ההיפ הופ של אטלנטה במדינת ג'ורג'יה בארצות הברית, אך יש חילוקי דעות לגבי ממציאי התנועה.
דאב מופיע במשחק המחשב פורטנייט בתור ריקוד.
דאבל איגל II הוא שמו של הכדור הפורח הראשון שהשלים חצייה של האוקיינוס האטלנטי.
הוא המריא מהחוף המזרחי של ארצות הברית ונחת בצרפת ב-17 באוגוסט 1978, בתום טיסה של 137 שעות ושש דקות.
טייסי הכדור היו האמריקאים בן אברוצו (Ben Abruzzo), מקסי אנדרסון (Maxie Anderson) ולארי ניומן (Larry Newman).
טיסת דאבל איגל II הייתה הניסיון ה-14 לחציית האוקיינוס האטלנטי באמצעות כדור פורח.
הניסיונות החלו ב-1873. במהלכם אבדו שני בלונים בעת טיסותיהם (ב-1970 וב-1974) ועקבות אנשי צוותם לא נודעו.
ב-1974 התרסק בלון נוסף במהלך טיסתו וטייסו נהרג.
בסך הכל נספו חמישה אנשים במהלך הניסיונות.
בניסיון העשירי ב-1976 עבר הבלון את המרחק האווירי הגדול ביותר מבין כל הבלונים עד שנחת באוקיינוס ממזרח לאיים האזוריים.
הבלון שהוטס בניסיון הבא ב-1977, דאבל איגל I, נחת באוקיינוס ממערב לאיסלנד.
בניסיון ה-13 ב-1978 הגיע הבלון זאנוסי (Zanussi) קרוב ביותר להצלחה כאשר נחת באוקיינוס כ-180 קילומטר ממערב לצרפת.
דאבל איגל II המריא ב-11 באוגוסט מהאי פרסק (Presque) במדינת מיין שבארצות הברית.
הטיסה נחשבה לחצייה מוצלחת של האוקיינוס האטלנטי מהזמן שבו חצה הכדור את חוף אירלנד ב-16 באוגוסט.
ניומן התכוון לקפוץ מסל הבלון לקראת הנחיתה ולנחות באמצעות גלשן אוויר, אך הדבר לא נעשה כיוון שהיה על הצוות להשליך את הגלשן כנטל קודם לכן.
השלטונות הצרפתיים סגרו למען הכדור את נמל התעופה לה בורז'ה שמצפון-מזרח לפריז כדי שיוכל לנחות בו, כדרך שעשה צ'ארלס לינדברג בסיום טיסתו ההיסטורית ב-1927, אך הצוות נאלץ לוותר על הנחיתה שם משום שלכדור לא נותר עילוי מספיק כדי לחצות בבטחה את המרחב האווירי של פריז.
הם נחתו בשדה שעורה של חקלאי מקומי במיסריי (Miserey) שממערב לפריז.
הכדור הוקף במהרה בסקרנים, שגנבו חלק מציודו כמזכרות.
הבלון: נפח 4,500 מטר מעוקב, ממולא הליום.
ציוד: חמישה מכשירי רדיו, משדר משואת רדיו
חברת אייר פראנס מימנה לאנשי הצוות ונשותיהם טיסה חזרה מצרפת לארצות הברית על סיפון מטוס הנוסעים קונקורד.
תיעוד מלא של מהלך הטיסה התפרסם בגיליון דצמבר 1978 של הירחון נשיונל ג'יאוגרפיק.
ב-13 ביוני 1979 עוטרו שלושת אנשי הצוות של הבלון על הישגם במדליית הזהב של הקונגרס.
הסל של הכדור דאבל איגל II נמצא בתצוגה בשלוחת מוזיאון האוויר והחלל הלאומי של ארצות הברית שליד נמל התעופה הבינלאומי דאלס שבארצות הברית.
אנדרטה לטיסה, הכוללת דגם של הבלון, הוקמה באתר שממנו המריא הבלון במדינת מיין.
שדה התעופה דאבל איגל II שליד העיר אלבקרקי במדינת ניו מקסיקו שבארצות הברית נקרא על שמו של הבלון.
דאבור משטרוביץ' (בקרואטית: Davor Meštrović; נולד ב-13 בנובמבר 1967) הוא עיתונאי ומנחה טלוויזיה קרואטי.
הוא בוגר לימודי פילוסופיה וספרות השוואתית באוניברסיטת זאגרב, בהיותו סטודנט החל לעבוד ברדיו של זגרב.
ב-1990 החל לעבוד ב-HRT, רשת הטלוויזיה הציבורית של קרואטיה וב-1992 החל להגיש את תוכנית הבוקר "בוקר טוב קרואטיה".
ב-1997, 1998 ו-2003 הגיש את תוצאות הניקוד של קרואטיה באירוויזיון.
ב-2002 החל להיות חבר באגודת העיתונאים של קרואטיה.
ב-2003 הנחה את "Dora" התוכנית הקרואטית לבחירת נציגות קרואטיה לאירוויזיון.
ב-2006 התארח בפרק של הדרמה היומית "Obicni ljudi".
ב-2007 הופיע בתפקיד עצמו בקומדיית המצבים "Bitange i princeze" העוסקת בחמישה חברים הגרים ביחד באותו בניין, עלילת התוכנית דומה לזו של קומדיית המצבים האמריקאית חברים.
ב-2010 התמודד ב-"Zvijezde pjevaju", הגרסה הקרואטית של התוכנית "Just the Two of Us" בה מפורסמים שאינם מתחום המוזיקה מנסים את יכולות השירה שלהם.
ב-2011 הופיעה בתוכנית הקומדיה "Stipe u gostima".
דאבל הוא משחק קלפים שפותח על ידי דניס בלאנשו ומופץ בארץ על ידי חברת פוקסמיינד.
בתחילת כל סבב הופכים שני קלפים מהערימה המרכזית.
השחקן שאומר את שם הסמל המשותף לשני הקלפים זוכה בסיבוב ובקלפים.
מטרת המשחק היא לזכות בכמה שיותר סבבים בתום המשחק.
מטרת המשחק: להשיג את מספר הקלפים הגבוה ביותר.
הכנת המשחק: כל שחקן מקבל קלף אחד ושאר הקלפים נשארים בערימה אחת במרכז השולחן (כשהם מופנים כלפי מעלה).
חוקי המשחק: המשתתפים הופכים את הקלף שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד).
המשתתף הראשון שמכריז מהו הסימן המשותף זוכה בקלף שבמרכז ושם אותו במעלה הערימה שלו.
כעת, עליו לבדוק מהו הסימן המשותף לקלף זה ולקלף העליון החדש.
סיום המשחק: כשהערימה במרכז נגמרת, המשחק מסתיים.
מי שמחזיק במספר הקלפים הגבוה ביותר מנצח.
מטרת המשחק: להיפטר מכל הקלפים.
הכנת המשחק: מחלקים את הקלפים שווה-בשווה בין השחקנים ומשאירים קלף אחד גלוי במרכז.
חוקי המשחק: המשתתפים הופכים את הקלף הראשון בערימה שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד).
המשתתף הראשון שמכריז מהו הסימן המשותף מניח את הקלף שלו במעלה הערימה וחושף קלף חדש במקומו.
על השחקנים לבדוק מה הסימן המשותף לקלף העליון בערימה המרכזית ולקלף העליון בערימה שלהם.
סיום המשחק: כשאחד השחקנים נפטר מכל הערימה שלו, המשחק נגמר והוא מנצח.
מטרת המשחק: להחזיק בכמה שפחות קלפים בתום כל הסיבובים.
הכנת המשחק: כל שחקן מקבל קלף אחד שפניו מונחים כלפי מטה.
חוקי המשחק: המשתתפים הופכים את הקלף שלהם ומנסים למצוא סימן משותף לקלף שלהם ולקלף של אחד היריבים שלהם.
משתתף שמכריז מהו הסימן המשותף מניח את הקלף שלו על הקלף של היריב.
כעת היריב יוכל להיפטר משני הקלפים אם יכריז מהו הסימן המשותף לקלף העליון החדש ולאחד מקלפיו יריביו.
המפסיד בסיבוב (מי שנשאר עם כל הקלפים) לוקח את כל הקלפים אליו ושומר אותם בערימה צדדית.
סיום המשחק: כשלא נשארים יותר קלפים לחלק, המשחק נגמר.
השחקן שמחזיק בכמה שפחות קלפים - מנצח.
טריפל: גרסה מיוחדת של דאבל המותאמת לילדים קטנים.
דאבל הארי פוטר: הסימנים על הקלפים הם דמויות וחפצים מוכרים מסדרת הספרים.
דאבל חיות: הסימנים על הקלפים הם חיות.
דאבל מתמטיקה: הסימנים על הקלפים קשורים למתמטיקאים מפורסמים.
דאבויה (שם מדעי: Daboia) הוא סוג של נחשים ממשפחת הצפעיים בעלי ארס קטלני ביותר, החיים בטבע בדרום אסיה ובדרום-מזרח אסיה.
סוג זה הוגדר ב-1842 בידי החוקר הבריטי ג'ון אדוארד גריי, אשר הגדיר בו מין בודד - צפע הודי (Daboia russelii).
בהמשך הופרד אחד התת-מינים של הצפע למין נפרד - צפע ראסל סיאמי (Daboia siamensis).
מיני הסוג בינוניים בגודלם (לרוב באורך של 80 עד 150 סנטימטרים ולעיתים עד 2.4 מטרים) ובעלי רצועות מעוינות שחורות בולטות לאורך הגוף שצבעו כתום-צהוב עד אפור-זית.
הם בעלי ראשים גדולים ובלוטות ארס גדולות מאחורי ראשם.
אלו נחשים אגרסיביים ביותר היכולים להכות במהירות גבוהה, תוך לחיצה של ארס רב למקום ההכשה.
בכל שנה ישנם מאות מקרי מוות בהודו ורחבי אסיה מנחשים אלה, אף שישנו נסיוב שיכול להציל אם ניתן בזמן.
מין צפע ראסל סיאמי (Daboia siamensis)
דאבור רופניק (בקרואטית: Davor Rupnik; נולד ב-29 באוגוסט 1971) הוא כדורגלן עבר קרואטי ששיחק בעמדת הקשר וכיום מאמן כדורגל.
רופניק התחיל את הקריירה שלו במחלקת הנוער של אוסייק והצטרף לקבוצה הבוגרת בגיל 19.
בקיץ חתם בהפועל תל אביב.
ב-21 באוגוסט 1998 ערך את הופעת הבכורה שלו בהפועל בניצחון 0-1 נגד מכבי יפו.
ב-24 באפריל 1999 הבקיע את שער הבכורה שלו בקבוצה בניצחון 1-6 נגד הפועל ראשון לציון.
רופניק זכה עם הקבוצה בגביע בעונתו הראשונה ובזו השנייה זכה עמה בדאבל.
בקיץ חתם בבני יהודה בה שיחק עונה אחת.
בהמשך הקריירה שיחק גם במטאלק אוסייק ושמרטנו.
בשנת מונה למאמן ביילו ברדו.
באוגוסט מונה למאמן אוסייק, קבוצת נעוריו בה אימן כחודשיים וכ-4 ימים לאחר מכן חזר לביילו ברדו.
דאבל דראגון (ביפנית: ダブルドラゴン) היא סדרת משחקי וידאו מז'אנר משחקי המכות אשר פותחה בתחילה על ידי חברת Technōs Japan ויצאה במקור לשווקים במהלך שנת 1987 כמשחק ארקייד.
במשחקי הסדרה משחקים השחקנים בדמויותיהם של הלוחמים התאומים בילי וג'ימי לי אשר נלחמים נגד כמויות גדולות של יריבים.
משחק הדאבל דראגון המקורי היה משחק ארקייד שובר קופות אשר תרם רבות לכך לפופולריזציה של ז'אנר משחקי המכות, ולכך שבסוף שנות ה-80 ותחילת שנות ה-90 יצאו לשווקים משחקים רבים במיוחד מז'אנר זה.
בעקבות הפופולריות של סדרת המשחקים בשנת 1993 הופקה סדרת אנימציה של דאבל דראגון ובשנת 1994 הופק סרט לייב אקשן של דאבל דראגון .
הזיכיון נמצא כיום בבעלות חברת Arc System Works.
דאבוד (בהונגרית: Dávod) הוא כפר בנפת באיה שבמחוז באץ'-קישקון בדרום־מזרח הונגריה.
כמו יישובים רבים באירופה, גם בדאבוד אוכלוסיית היישוב נמצאת בירידה.
שמו של הכפר דאבוד הוזכר במסמכים לראשונה בשנת 1543.
יהודים חיו בעיירה במאה ה-19 ובמאה ה-20. בשנת 1944 נרצחו יהודים רבים מהכפר במהלך שואת יהודי הונגריה.
דאבל דייט הוא קומדיה רומנטית מסוג מדע בדיוני אמריקאי שנכתבה ובוימה על ידי אנתוני היינס וקספר כריסטנסן ובכיכובם של שיילין וודלי וג'ק וויטהול.
הוא מבוסס על הספר "הרובוט שנראה כמוני" מאת רוברט שקלי.
הסרט יצא לאקרנים ב-27 באפריל 2023.
הסרט מתרחש ב-2035, בעידן שבו רובוטיקה מתקדמת אפשרה לאנושות להשתמש באנדרואידים דמויי חיים כמשרתים ועובדי כפיים.
בניגוד לחוק, איליין וצ'ארלס משתמשים בכפילי אנדרואיד של עצמם, שיוצרו על ידי עובד טסלה, כדי שיעזרו להם בדייטים.
כשהמתחזים מבינים שהם בעצם מתאהבים, הם גונבים את זהות בעליהם ובורחים, מה שמאלץ את איליין וצ'ארלס לחבור ולהחזיר את לעצמם את חייהם.
אמה רוברטס לוהקה בתחילה עד ששיילין וודלי החליפה אותה.
הצילומים התרחשו בניו מקסיקו באוגוסט 2021.
דאבור דומאזט-לושו (בקרואטית: Davor Domazet-Lošo; נולד ב-1 במאי 1948) הוא אדמירל קרואטי בדימוס.
כיהן כראש המטה הכללי הקרואטי בין השנים 1998–2000.
דומאזט-לושו נולד בעיר סין ב-1 במאי 1948. הוא שרת בצי היוגוסלבי, ובין השנים 1987–1990 כיהן בתפקיד ראש מחלקת ניתוח והמודיעין במפקדת הצי.
לאחר הכרזת העצמאות של קרואטיה במרץ 1991, הוא ערק לצי הקרואטי ולחם כמפקד פריגטה במלחמת העצמאות של קרואטיה.
הוא הקים את שירות הביון הצבאי הקרואטי, והיה שותף באיסוף המודיעין ובתכנון של מבצעים רבים של הצבא הקרואטי במהלך המלחמה.
ב-14 באוקטובר 1998 הוא מונה לראש המטה הכללי הקרואטי.
במרץ 2000 הוא היה בין החותמים על מכתב שנים עשר הגנרלים.
מכתב פתוח לנשיא קרואטיה סטייפן מסיץ', שמחה על הטיפול של ממשלת קרואטיה בתודעת מלחמת העצמאות ובוותיקי המלחמה.
המכתב גרם לסערה עזה בקרואטיה, ומסיץ' הורה על הדחתו של דומאזט-לושו מתפקיד הרמטכ"ל.
מאז פרישתו מהצבא, דומאזט-לושו עוסק בכתיבת ספרים ומאמרים על ההיסטוריה הצבאית והאסטרטגיה הלאומית של קרואטיה.
עד 2023 פורסמו 9 ספרים פרי עטו.
הוא גם מעביר הרצאות בנושא.
דאבל אימפקט הוא סרט פעולה אמריקאי משנת 1991 בכיכובו של ז'אן-קלוד ואן דאם אשר משחק בסרט את האחים התאומים צ'אד ואלכס ואגנר אשר נפרדו בלידתם ומתאחדים מחדש במטרה לנקום את רצח הוריהם.
בתחילת הסרט נרצחים היזמים ובני הזוג פול וקת'רין ואגנר, אשר היו מעורבים בפרויקט בנייה בולט בהונג קונג.
הבנים התאומים שלהם - צ'אד ואלכס - אשר היו רק תינוקות באותה העת, ניצלו במהלך המתקפה על ידי העוזרת שלהם ושומר הראש של ההורים, ובהמשך הם הופרדו זה מזה בעקבות הרצח.
צ'אד גדל בפריז עם שומר הראש של ההורים פרנק אייברי ויחד עם אייברי הם מנהלים בבגרותו דוג'ו לאמנויות לחימה בלוס אנג'לס, בעוד שאלכס נשאר בבית יתומים בהונג קונג והפך עם השנים לפושע ואמן לחימה.
25 שנים מאוחר יותר, פרנק מגלה על קיומו של אלכס ובעקבות כך הוא חוזר להונג קונג על מנת לפגוש את אחיו התאום ועל מנת לוודא שהעסק המשפחתי יעבור לבעלותם של צ'אד ואלכס.
בעוד שבתחילה התאומים אינם מסתדרים בשל ההבדלים בחינוך ובאישיותם, הם בוחרים בהמשך לאחד כוחות על מנת לנקום באחראים למות הוריהם - ריימונד ז'אנג ונייג'ל גריפית', אשר השתלטו על העסק של הוריהם לאחר שהם רצחו אותם.
ז'אן-קלוד ואן דאם - בתפקיד צ'אד ואגנר ואלכס ואגנר
ג'פרי לואיס - בתפקיד פרנק אייברי
אלונה שו - בתפקיד דניאל ויילד
פיליפ צ'אן - בתפקיד ריימונד ז'אנג
אלן סקארף - בתפקיד נייג'ל גריפית'
בולו יאנג - בתפקיד מון
דייוויד מורי "דאב" פילקי הבן הוא קומיקסאי, סופר ומאייר אמריקאי.
ידוע בעיקר בתור הסופר והמאייר של סדרת ספרי הילדים "קפטן תחתונים", וסדרת הספין-אוף שלה "איש הכלב".
פילקי נולד בקליבלנד, אוהיו ב-4 במרץ 1966, לכומר דייוויד פילקי האב.
הוא גדל בבית נוצרי שמרני ולמד כל חייו בבתי ספר נוצריים.
פילקי אובחן עם הפרעת קשב וריכוז ודיסלקסיה בילדותו.
בבית הספר היסודי באליריה, אוהיו, פילקי נענש לעיתים קרובות על התנהגותו בכיתה; הוא בדרך כלל ישב ליד שולחן במסדרון בית הספר, שם יצר את דמותו של קפטן תחתונים.
ב-1987 כתב פילקי את ספרו הראשון, "World War Won", אגדה, שכתב בהשראת מרוץ החימוש הגרעיני בין ארצות הברית לברית המועצות.
בתחרות לאומית לסופרים סטודנטים, זכה בקטגוריה לגילו.
"הרפתקאות חיתול על" פורסם בשנת 2002 והיה הקומיקס המלא הראשון של פילקי.
הוא הופיע במקום ה-6 ברשימת רבי המכר של USA Today בקטגוריה של כול הספרים, הן למבוגרים והן לילדים; היה גם אחד מהספרים רבי המכר של הניו יורק טיימס עבור ילדים בחטיבת ביניים.
פילקי לקח הפסקה מהכתיבה לכמה שנים כדי לעזור לאביו שחלה במחלה סופנית (נפטר ב-13 בנובמבר 2008), אך ב-2009 סיכם עם חברת ההוצאה לאור Scholastic לפרסם ארבעה ספרים חדשים.
בין הספריו שתורגמו לעברית נמנה "דרקון וחתול גדול".
פילקי סיים את לימודיו באוניברסיטת קנט סטייט.
הוא התחתן עם סאיורי פילקי בשנת 2005. הזוג מתגורר באי ביינברידג', וושינגטון.
דאג היילמאר אגנה קרל המרכלד, או המרשלד (בשוודית: Dag Hammarskjöld ; 29 ביולי 1905 – 18 בספטמבר 1961) היה דיפלומט שוודי, והמזכיר הכללי הנבחר השני של האו"ם, מאפריל 1953 עד למותו בתאונה אווירית בשנת 1961.
דאג המרשלד נולד בעיר ינשפינג שבדרום שוודיה, והתגורר באופסלה במשך רוב ילדותו.
הוא היה הצעיר מארבעת בניהם של ראש ממשלת שוודיה ילמאר המרשלד ואגנס אלמקוויסט.
משפחתו שירתה את הכתר השוודי מאז המאה ה-17.
הוא למד לתואר ראשון במשפטים ותואר שני בכלכלה באוניברסיטת אופסלה.
עם סיום לימודיו העתיק את מקום מגוריו לסטוקהולם.
ב-1933 קיבל תואר דוקטור מאוניברסיטת סטוקהולם.
התזה שלו עסקה במחזור העסקים.
מ-1930 עד 1934 שימש המרשלד מזכיר של ועדה ממשלתית שעסקה באבטלה, וב-1936 החל לעבוד כמזכיר בבנק המרכזי של שוודיה.
הוא התקדם במהרה בסולם הדרגות, וב-1941 היה לנגיד הבנק, תפקיד אותו מילא עד 1948.
בראשית 1945 מונה ליועץ כלכלי של הקבינט.
במסגרת זו עסק בתאום המאמץ הממשלתי להקלת המצוקה הכלכלית בעידן שלאחר מלחמת העולם השנייה.
ב-1947 הצטרף למשרד החוץ של ארצו וב-1949 התמנה למזכיר המדינה לענייני חוץ.
הוא היה חבר במשלחת לוועידה הפריסאית שבה נוסדה תוכנית מרשל.
ב-1948 שב לפריס כדי להשתתף בייסודו של הארגון לשיתוף פעולה כלכלי אירופאי (אשר נקרא בהמשך ה-OECD).
ב-1950 עמד בראש המשלחת השוודית ל-UNISCAN (ארגון לשיתוף פעולה כלכלי בין שוודיה, דנמרק, נורווגיה והממלכה המאוחדת).
ב-1951 התמנה לשר בלי תיק ושימש בפועל כסגן שר החוץ.
הוא מעולם לא הצטרף למפלגה פוליטית אך שירת בקבינט שהיה ברובו סוציאל-דמוקרטי.
ב-20 בדצמבר 1954, לאחר מות אביו, העניקו לו חברי האקדמיה השוודית את מקומו במוסד המלכותי היוקרתי.
פרק האומות המאוחדות בקריירה שלו החל ב-1951, כאשר התמנה לסגן יושב ראש המשלחת השוודית לעצרת הכללית של הארגון.
ב-1952 התקדם לתפקיד יושב ראש המשלחת.
לאחר התפטרותו של מזכ"ל האו"ם טריגווה לי ב-1953, החליטה מועצת הביטחון להמליץ על המרשלד כמחליפו, החלטה שהפתיעה את המרשלד עצמו.
המינוי אושר במועצה ב-31 במרץ ברוב של עשר נגד אחת, ובאספה הכללית שנפגשה בין ה-7 באפריל ל-10 בו, ברוב של חמישים ושבע נגד שלוש.
בראשית כהונתו שקד המרשלד על חיזוק המזכירות, על ידי גיוס 4,000 אנשי מנהלה תחתיו.
הוא קבע כי למזכ"ל יש זכות לפעול בשעת חירום בלא להמתין לאישור האספה הכללית או מועצת הביטחון.
המרשלד ניסה להביא להתקרבות בין ארצות ערב לישראל.
ב-1955 ביקר בסין העממית ונשא ונתן לשחרורם של 15 שבויי מלחמה אמריקאים שנפלו בידי הסינים במלחמת קוריאה.
בימי מלחמת סיני הוא הקים את UNEF, כוח או"ם שמנה בשיאו 6,000 חיילים ונועד לשמור על השלום בחצי האי סיני.
היה זה כוח האו"ם הראשון מסוגו, והוא פעל באזור עד שיורשו של המרשלד, או תאנט, החליט להוציאו משם בתקופת ההמתנה שקדמה למלחמת ששת הימים.
ב-1960 ביקשה הקולוניה הבלגית לשעבר קונגו, שזכתה בעצמאותה לא מכבר, את עזרת האו"ם בשמירה על הסדר ובהרגעה של המרי האזרחי.
המרשלד ביקר ברפובליקה הצעירה ארבע פעמים, אך בכל זאת לא הצליח לרצות את ברית המועצות, שדרשה פעולה נמרצת יותר בתחום הדה-קולוניזציה של אפריקה.
בספטמבר 1960 גינו הסובייטים את החלטתו לשלוח כוח שלום לקונגו.
הם תבעו ממנו להתפטר, וביקשו להחליפו ב"טרויקה" של שלושה בעלי זכות וטו מובנית.
ניקיטה חרושצ'וב כתב בזכרונותיו כי המטרה הייתה לייצג באופן שווה שלוש קבוצות של ארצות: קומוניסטיות, קפיטיליסטיות ועצמאיות.
בספטמבר 1961 נודע להמרשלד על קרבות שפרצו בין כוחות האו"ם שלו לקטנגה של מואיז צ'ומבה.
בלילה שבין 17 בספטמבר ל-18 בו, הוא היה בדרכו לאזור, על מנת לנהל משא ומתן להפסקת אש.
מטוסו התרסק בקרבת העיר נדולה שברודזיה הצפונית (היום זמביה).
שישה עשר הנוסעים, והמרשלד בתוכם, נהרגו.
נסיבות ההתרסקות הן נושא לספקולציות שונות, כאז גם היום.
חוקרי התאונה תלו אותה אז בכך שהמטוס ניגש לנחיתה הלילית בנמל התעופה של נדולה בגובה נמוך מדי.
מסיבות ביטחוניות לא דווחה תוכנית הטיסה, ואחת מההשערות שהועלו היא שהטייסים השתמשו בטעות בחישוביהם בנתוני הגובה של נדולו שבקונגו, הנמוכה יותר, במקום נדולה.
לא נמצאו כל ראיות לחבלה, לפגיעת טיל אוויר-אוויר, או לכך שהמטוס נחטף.
ב-19 באוגוסט 1998 חשף יושב ראש ועדת האמת והפיוס הדרום אפריקאית דזמונד טוטו מכתבים שנתגלו, לפיהם סוכנים דרום-אפריקאים הם שהפילו את המטוס, על ידי הטמנת פצצה בציוד הנחיתה שלו, שהתפוצצה עם פתיחת הגלגלים לקראת הנחיתה.
הוועדה טענה גם למעורבות בריטית ואמריקאית בהתנקשות, אולם זו הוכחשה על ידי משרד החוץ הבריטי.
הרקע לתאוריות הקשר השונות לאורך השנים היה חוסר שביעות הרצון של המעצמות השונות מגישתו העצמאית של המרשלד, אשר לכאורה נטה לתת עצמאות רבה יותר למדינות אפריקה משהן היו מעוניינות בה.
ב-29 ביולי 2005, במלאת מאה שנה להולדת המרשלד, ריאיין העיתון אפטנפוסטן את הגנרל הנורווגי ביורן אגה, שהיה קצין האו"ם הראשון שראה את גופת המזכ"ל ביום התאונה.
אגה סיפר כי ראה חור שנפער במצחו של המרשלד, וכי חור זה טושטש במכוון בתמונות שהתפרסמו.
נראה היה לאגה כי גופו של המרשלד נזרק מהמטוס, ולפי דשא ועלים שנמצאו בידיו, שהוא שרד את ההתרסקות וניסה להתרחק משרידי המטוס.
שתי הגרסאות המאוחרות, זו של אגה וזו של טוטו, אינן מתיישבות זו עם זו.
בסרט מככבים ג'יימי דורנן המגלם את מפקד הפלוגה האירית בג'דוטוויל, מארק סטרונג המגלם את קונור קרוז' או'בריאן כשליח האו"ם הראשי למדינה, ומיקל פרשבראנדט המגלם את המרשלד.
בעלילת הסרט מטוסו של המרשלד מופל על ידי מטוסי קרב שמקורם עלום בזמן שמטוס מפציץ את הפלוגה האירית לסייע לכוחותיו ושכיריו של מואיז צ'ומבה.
בשנת 2019 יצא לאקרנים סרט נוסף של הבמאי הדני מאדס ברוגר בשם "המרשלד: תיק פתוח" (Cold Case Hammarskjöld).
הסרט, שהשתתף בפסטיבל דוקאביב 2019, בוחן את נסיבות מותו של המרשלד, חושף עדויות ומסמכים חדשים ומגיע למסקנה שהמרשלד נהרג במזימה שהיו מעורבים בה לכאורה ארגוני הביון של ארצות הברית, הממלכה המאוחדת ודרום אפריקה.
בעקבות ממצאי הסרט הוחלט באו"ם לחדש את החקירה סביב מותו של המרשלד, אך הממלכה המאוחדת ודרום אפריקה מסרבות לשתף פעולה עם החוקרים.
לאחר מותו הוענק להמרשלד פרס נובל לשלום לשנת 1961. ב-1963 פורסמו פרקים מיומניו האישיים בספר "Vägmärken" (סימני דרך).
היומנים מגלים את אישיותו של המרשלד, שהיה נוצרי אדוק ומיסטיקן.
אחייניתו של המרשלד, אלינור המרשלד, הייתה שגרירת שוודיה בישראל.
דָּאֶבֶת או דָּאֶבֶת השרירים היא תסמונת המאופיינת בכאב כרוני נרחב, עייפות, נדודי שינה, תסמינים קוגניטיביים, כאבים או התכווצויות בבטן התחתונה, דיכאון ותגובות של רגישות יתר.
המונח "פיברומיאלגיה" הוטבע בשנת 1976 והוא הלחם שמשמעו כאבים בשריר, כולל ברקמות החיבור הסיביות שלו.
המונח מורכב מהמילה הלטינית fibra, שמשמעה סיב, יחד עם נגזרות של המילים היווניות mys – μυς שריר ו־algos άλγος – כאב.
המחלה הוגדרה לראשונה בשנת 1990, והקריטריונים שלה עודכנו ב־2011, 2016, ו־2019. הסיווג הבינלאומי של מחלות (ICD-11) ממקם את הדאבת בקטגוריה של "כאב נרחב כרוני", קוד MG30.01.
משוער שבין 2 ל־4 אחוזים מהאוכלוסייה סובלים מדאבת, כאשר נשים נמצאות בסיכון מוגבר של פי שניים יותר מגברים.
לא ידוע מה הגורם לדאבת.
משוער שיש לה גורמים גנטיים וגורמים סביבתיים כמו דחק, טראומה וזיהומים מסוימים.
הכאב הנרחב בדאבת נובע ככל הנראה מתהליכים במערכת העצבים המרכזית.
הטיפול בדאבת הוא סימפטומטי ורב־תחומי.
הברית האירופית של האגודות לראומטולוגיה ממליצה בחום על פעילות אירובית ואימוני כוח.
המלצות חלשות ניתנות לטיפולים מסוג קשיבות, פסיכותרפיה, דיקור, הידרותרפיה ותרגילים מדיטטיביים כגון צ'י קונג, יוגה וטאי צ'י.
השימוש בתרופות בטיפול בדאבת שנוי במחלוקת, אך נמצא שתרופות נוגדות דיכאון יכולות לשפר את איכות החיים.
התרופות דולוקסטין, מילנציפרן ופרגאבלין אושרו על ידי מנהל המזון והתרופות האמריקאי (FDA) לטיפול במחלה.
אף על פי שהמחלה מתמשכת כמעט בכל החולים, היא אינה גורמת למוות או לנזק לרקמות.
דאבת הוגדרה לראשונה בשנת 1990, אך הקריטריונים שלה עודכנו ב־2011, 2016, ו־2019. בעדכון האחרון, פיתחו אגודת הכאב האמריקאית ומנהל המזון והתרופות האמריקאי מערכת אבחון חדשה הכוללת שני ממדים: קריטריונים עיקריים לאבחון ומאפיינים נפוצים.
תחושת כאב בשישה אזורי כאב לפחות מתוך תשעה אזורים אפשריים (ראש, זרועות, חזה, בטן, גב עליון, גב תחתון ורגליים), למשך שלושה חודשים לפחות
בעיות שינה בינוניות עד קשות או עייפות, למשך שלושה חודשים לפחות
מאפיינים נפוצים שנמצאו בחולי דאבת יכולים לסייע אף הם בתהליך האבחון.
אלה כוללים רגישות ללחץ קל במגע, קשיי חשיבה, נוקשות שרירים ושלד, ורגישות סביבתית או ערנות יתר.
מי שמאבחן את המחלה בדרך־כלל הוא ראומטולוג או רופא כללי.
מחלה או הפרעת כאב אחרת אינם שוללים אבחנה של דאבת.
עם זאת, יש לשלול מצבים היכולים להיות הגורם העיקרי לתסמינים של המטופל.
מכיוון שהאבחנה של דאבת מבוססת על דיווח סובייקטיבי, ואין שימוש נרחב בבדיקות פיזיולוגיות, יש לשקול אבחנות חלופיות.
למעשה, עד שניים מכל שלושה אנשים שאובחנו בדאבת עשויים לסבול ממצב רפואי אחר.
קיימות כמה מחלות ראומטיות שבשלביהן המוקדמים יכולות להיראות כמו דאבת.
מחלות אלה כוללות דלקת מפרקים שגרונית, ספונדילוארתריטיס דלקתית , כאבי שרירים רב שגרוניים, תסמונת כאב מיופציאלי ותסמונת גמישות יתר מפרקית .
מחלות נוירולוגיות המלוות בכאב יכולות אף הן להיראות כמו דאבת.
הן כוללות טרשת נפוצה, מחלת פרקינסון ונוירופתיה פריפרית.
הפרעות אחרות עלולות לגרום לתסמינים דמויי דאבת, כגון זאבת, תסמונת שגרן, אנקילוזינג ספונדיליטיס, תסמונות אהלרס-דנלוס, תסמונות פסוריאטיות, תסמונת התעלה הקרפלית, ומיאסטניה גראביס.
מספר תרופות יכולות אף הן לעורר כאב (סטטינים, מעכבי ארומטוז, ביופוספונטים ואופיואידים).
בדיקות מעבדה מקיפות אינן נחוצות בדרך כלל באבחנה מבדלת של דאבת.
בדיקות נפוצות שנערכות הן ספירת דם מלאה, פאנל מטבולי מקיף, שקיעת דם, חלבון C-מגיב ובדיקת תפקוד בלוטת התריס.
ישנם סימנים המופיעים בהיסטוריה של המטופל, שיכולים לרמוז לדאבת.
אלה כוללים היסטוריה משפחתית של כאב כרוני בגיל צעיר, היסטוריה אישית של כאב בילדות, הופעת הכאב המפושט בעקבות אירוע קיצוני גופני או פסיכולוגי, רגישות מוגברת כללית למגע, ריח ורעש, עוררות יתר וריבוי תסמינים גופניים (נוירולוגיים, אורולוגיים, גיניקולוגיים, ותסמינים של דרכי העיכול).
אחת השיטות הניסיוניות לאבחון פיברומיאלגיה קשורה במיקרוביום של המעי.
מחקר ראשוני על 42 נשים מצא כי פיברומיאלגיה עשויה להיות מקושרת לשינויים בהרכב המיקרוביום של המעי, אשר משפיע על תהליכים פיזיולוגיים מגוונים.
המחקר מצא קשר בין שינויים בחומצות מרה והרכב המיקרוביום של המעיים לבין פיברומיאלגיה.
דאבת כאבחנה עצמאית אינה שכיחה, מכיוון שלרוב החולים יש בעיות נוספות של כאב כרוני או הפרעות נפשיות.
בפן הנפשי, דאבת קשורה לבעיות כמו חרדה, הפרעת דחק פוסט-טראומטית, הפרעה דו-קוטבית, ודיכאון.
המחלה מתקיימת לעיתים קרובות יחד עם מצבי כאב כרוני, דוגמת כאב ראש מתחי כרוני, תסמונת כאב מיופציאלי , והפרעות טמפורומנדיבולריות .
הפרעות נוירולוגיות שנקשרו לכאב או דאבת הן טרשת נפוצה, תסמונת פוסט פוליו, כאב נוירופתי ומחלת פרקינסון.
קיימת חפיפה גדולה בין דאבת לבין תסמונת התשישות הכרונית והן עשויות לחלוק את אותם מנגנונים פתוגנטיים.
ישנה חפיפה גם עם מחלות ראומטיות, כאשר כ-20–30 אחוז מהאנשים עם מחלות ראומטיות סובלים גם מדאבת.
דאבת קיימת בשכיחות מוגברת גם בקרב מי שסובלים ממחלות מערכת העיכול כמו צליאק ותסמונת המעי הרגיז (IBS).
המחלה נקשרה גם להשמנת יתר ולפעילות יתר של שלפוחית השתן.
התסמינים המגדירים של פיברומיאלגיה (דאבת) הם כאב כרוני נרחב, עייפות והפרעות שינה.
תסמינים אחרים עשויים לכלול כאב מוגבר , בעיות קוגניטיביות, נוקשות שרירים ושלד, רגישות סביבתית, ערנות יתר, הפרעה בתפקוד המיני, ותסמינים ויזואליים.
קרוב ל-80% מהפציינטיות והפציינטים מדווחים על שינה לא טובה.
מחקר מטא-אנליזה שכלל 25 מחקרי מקרה-ביקורת בדק דיווחים סוביקייטיביים ומדדים אובייקטיביים לשינה.
בהשוואה לאנשים בריאים, נמצא שנשים וגברים עם פיברומיאלגיה סבלו מיותר בעיות בשינה.
איכות ויעילות השינה שלהם היו ירודות יותר, משך השינה שלהם היה קצר יותר, הם דיווחו על קושי גדול יותר להירדם, ומדידות אובייקטיביות מצאו ששנתם קלה יותר.
אנשים רבים עם פיברומיאלגיה חווים בעיות קוגניטיביות הנקראות גם פיברופוג (fibrofog) .
פיברופוג כולל בעיות כמו קושי בריכוז, שכחה וחשיבה לא מאורגנת או איטית.
כ-75% מהחולים מדווחים על בעיות משמעותיות בריכוז, בזיכרון ובריבוי משימות.
מטא-אנליזה משנת 2018 מצאה שההבדלי החשיבה הגדולים ביותר בין החולים במחלה לבין נבדקים בריאים היו בתחומים של שליטה מעכבת , זיכרון ומהירות עיבוד .
משוער שרמות הכאב המוגברות פוגעות במערכות הקשב, וכתוצאה מכך האדם מתקשה לחשוב.
בנוסף לרגישות יתר לכאב, החולים מגלים רגישות יתר לגירויים אחרים, כמו אורות בהירים, רעשים חזקים, ריחות וקור.
לא ידוע מה גורם לפיברומיאלגיה, אך מוכרים מספר גורמי סיכון גנטיים וסביבתיים.
בין השאר, גורמי סיכון דמוגרפיים כמו מין וגיל קשורים למחלה.
לנשים יש סיכון כפול להיות מאובחנות, בהשוואה לגברים, והסיכוי לסבול מהמחלה עולה עם הגיל.
למחלה קיימים גם גורמי סיכון גנטיים.
במשפחות מסוימות היא נפוצה יותר, וזה מרמז על קשר תורשתי.
נמצא גם קשר בין גנים מסוימים לפיברומיאלגיה.
דחק עלול להיות גורם מרכזי בהתפתחות המחלה.
אירועים כמו תאונת דרכים או הפרעת דְּחָק פוסט-טראומטית מגבירים את הסיכון לחלות.
מטא-אנליזה משנת 2021 מצאה שטראומה פסיכולוגית קשורה מאוד לפיברומיאלגיה.
אנשים שסבלו מהתעללות במהלך חייהם היו בסיכון גבוה פי שלושה ללקות במחלה, אנשים שסבלו מטראומה רפואית או גורמי לחץ אחרים במהלך חייהם היו בסיכון מוגבר של בערך פי שניים.
מחלה חריפה כמו זיהום ויראלי עלולה אף היא להגביר את הסיכון למחלה, וכך גם פציעות חוזרות הנגרמות מעומס מתמשך על מפרק.
מחלות נוספות המגבירות את הסיכון לפיברומיאלגיה הן השמנה, לופוס ודלקת מפרקים שגרונתית.
נכון לשנת 2022, הפתופיזיולוגיה של הפיברומיאלגיה עדיין לא ברורה וקיימות מספר תיאוריות ביחס למערכת הגופנית הגורמת למחלה.
מכיוון שהתסמין המרכזי בפיברומיאלגיה הוא כאב, רוב התיאוריות הפתופיזיולוגיות עוסקות במערכת העצבים.
ישנם שלושה סוגים של כאב כרוני: נוציספטיבי , נויורופתי ונוציפלסטי .
כאב נוציספטיבי הוא כאב הנגרם על ידי דלקת או נזק לרקמות הגוף, כאב נוירופתי הוא כאב הנגרם מנזק עצבי, וכאב נוציפלסטי הוא כאב הנגרם בשל בעיות בעיבוד אותות כאב.
מקובל לחשוב שסוג הכאב הקיים בפיברומיאלגיה הוא כאב נוציפלסטי.
כאב שכזה נגרם על ידי עיבוד מוגבר של גירויי כאב, ירידה בדיכוי של גירויי כאב בכמה רמות במערכת העצבים, או גם וגם.
עם זאת, קטגוריות הכאב אינן מוציאות זו את זו, ולכן חולי פיברומיאלגיה עלולים לחוות גם כאב נוציספטיבי (כמו, למשל, במחלות ראומטיות) ונוירופתי, בנוסף לכאב נוציפלסטי.
לעיתים מתייחסים לכאב נוציפלסטי, לא רק כתופעת כאב, אלא כתסמונת כללית.
תסמונת זו כוללת גם תסמינים כמו עייפות, הפרעות שינה, הפרעות קוגניטיביות, רגישות יתר לגירויים סביבתיים, חרדה ודיכאון.
השערה חלופית לכאב נוציפלסטי רואה בפיברומיאלגיה דיסאוטונומיה הקשורה ללחץ עם מאפייני כאב נוירופתיים.
השקפה זו מדגישה את תפקידן של מערכת העצבים הנוציספטיבית האוטונומית והפריפריאלית ביצירת כאב, עייפות ונדודי שינה נרחבים.
השערה זו קיבלה תמיכה בשל זיהוי של נוירופתיה של סיבים קטנים בתת-קבוצה של חולי הפיברומיאלגיה.
יחד עם זאת, העמדה הרווחת היא כי נוירופתיה של סיבים קטנים היא תופעה חריגה בקרב חולי פיברומיאלגיה.
בפיברומיאלגיה קיימים גם שינויים נוירוכימיים הקשורים למצב הרוח, השינה והאנרגיה.
סרוטונין הוא המעביר העצבי הנחקר ביותר במחלה, ומקובל לשער שחוסר איזון במערכת הסרוטונינרגית עלול להוביל להתפתחות פיברומיאלגיה.
מערכת נוספת הקשורה לפיברומיאלגיה היא מערכת החיסון.
יש סימנים לכך שלדלקת יש תפקיד בפתוגנזה של המחלה.
אנשים עם פיברומיאלגיה נוטים לסבול מרמות גבוהות יותר של ציטוקינים דלקתיים כמו IL-6 , ו-IL-8 .
יש להם גם רמות גבוהות מהרגיל של אנטגוניסט לקולטן IL-1 .
רמות מוגברות של ציטוקינים פרו-דלקתיים עלולות להגביר את הרגישות לכאב, ולפגוע במצב הרוח.
לא רק ציטוקינים דלקתיים קשורים לפיברומיאלגיה, אלא גם אינטרלוקינים אנטי דלקתיים כמו IL-10.
חיידקי המעי עשויים למלא אף הם תפקיד בפיברומיאלגיה.
אנשים עם פיברומיאלגיה נוטים יותר להראות דיסביוזה , כלומר ירידה במגוון המיקרוביוטה.
קיים קשר דו-כיווני בין המעי למערכת העצבים.
לכן, המעי יכול להשפיע על מערכת העצבים, אבל מערכת העצבים יכולה להשפיע גם על המעי.
כיוון שלא ניתן לרפא את מחלת הפיברומיאלגיה, מטרת הטיפול היא להקל על התסמינים ולשפר את איכות החיים של המטופלים והמטופלות.
במאמר סקירה משנת 2019 נמצא שהטיפול היעיל ביותר משלב גישה אישית ורב-תחומית שמתמקדת תחילה בשינויים באורח החיים של המטופלים ויכולה לערב טיפולים תרופתיים ורפואה משלימה.
מספר עמותות פרסמו הנחיות לאבחון וניהול של פיברומיאלגיה.
הברית האירופית של האגודות לראומטולוגיה (EULAR) המליצה על גישה רב-תחומית, המאפשרת אבחון מהיר וחינוך של המטופלים.
לטענתם, הטיפול הראשוני המומלץ לא צריך להיות תרופתי, אותן ניתן להוסיף מאוחר יותר.
ההמלצה החזקה ביותר של העמותה הייתה לבצע פעילות גופנית אירובית ואימוני כוח.
כל שאר הטיפולים קיבלו המלצה חלשה בלבד.
המלצה חלשה ניתנה לצ'י קונג, יוגה וטאי צ'י לשיפור השינה ואיכות החיים.
מיינדפולנס קיבל המלצה חלשה להורדת הכאב ושיפור איכות החיים.
דיקור והידרותרפיה קיבלו המלצה חלשה לשיכוך הכאב.
גם פסיכותרפיה קיבלה המלצה חלשה בלבד, המתאימה יותר לחולים עם הפרעות במצב הרוח או בעלי אסטרטגיות התמודדות לא מועילות.
העמותה פרסמה המלצה חזקה שלא להשתמש בכירופרקטיקה, בשל חששות בטיחותיות.
במקרה של כאבים עזים והפרעות שינה ניתנה המלצה חלשה לתרופות מסוימות כמו פרגאבאלין, דולוקסטין, טרמדול, אמיטריפטילין, ציקלובנזפרין.
בשל חוסר יעילות לא הומלצו נוגדי דלקת שאינם סטרואידים, מעכבי מונואמין אוקסידאז ומעכבים סלקטיביים של ספיגה חוזרת של סרוטונין.
בגלל חוסר יעילות ותופעות לוואי הומלץ במיוחד להימנע מהורמון גדילה, נתרן אוקסיבט , אופיואידים וסטרואידים.
בשנת 2022, ועדת מומחים בחרה את הטיפולים הלא תרופתיים המועילים ביותר לפיברומיאלגיה.
הטיפולים שקיבלו את ההערכות הגבוהות ביותר היו פעילות אירובית, חינוך רפואי , היגיינת שינה, טיפול קוגניטיבי-התנהגותי, התמודדות עם דחק ופעילות גופנית מדיטטיבית (טאי צ'י, צ'י קונג ויוגה).
הומלצו גם תרגול קשיבות (מיינדפולנס), הצבת יעדים, פרקי זמן של רגיעה והנאה, ויסות מאמצים ואמבטיות חמות וחימום מקומי.
פעילות גופנית היא הטיפול היחיד המומלץ לפיברומיאלגיה באופן נחרץ על ידי הברית האירופית של האגודות לראומטולוגיה (EULAR).
קיימות עדויות חזקות המצביעות על כך שפעילות גופנית עשויה להפחית כאב ועייפות, ולשפר את איכות השינה ואיכות החיים עבור אנשים עם פיברומיאלגיה.
לפעילות גופנית יש יתרון נוסף בכך שהיא אינה גורמת לתופעות לוואי חמורות.
למרות היתרונות שלה, פעילות גופנית מהווה אתגר עבור חולי פיברומיאלגיה, הסובלים מעייפות וכאב כרוניים.
פעילות גופנית עלולה להרתיע אותם, מחשש שהם יתבקשו לעשות יותר ממה שהם מסוגלים.
הם עלולים גם להרגיש שהמטפלים הממליצים להם לעשות ספורט לא מבינים באופן מלא את ההשפעה השלילית האפשרית של הפעילות הגופנית על עייפות וכאב.
זה נכון במיוחד במקרים שבהם מוצעות להם תוכניות אימונים שאינן מותאמות אישית.
אך בתנאים טובים, חולי פיברומיאלגיה יכולים להתמיד בפעילות גופנית.
כאשר תוכנית האימונים מומלצת על ידי רופאים או מפוקחת על־ידי אחיות, אחוזי ההתמדה עולים.
גישה מומלצת לתוכנית אימונים מדורגת מתחילה בפרקי זמן קצרים ותכופים של פעילות גופנית וממשיכה באימונים קשים יותר.
על מנת להפחית את הכאב, מומלץ להשתמש בתוכנית אימונים של 13 עד 24 שבועות, כאשר כל מפגש נמשך 30 עד 60 דקות.
כאשר משווים בין תוכניות אימונים שונות, נמצא שפעילות אירובית מסוגלת לווסת את תפקוד העצבים האוטונומי של חולי פיברומיאלגיה, בניגוד לאימוני כוח.